آلمانیا باش ناظیری آنگلا مرکل ایکی ایلدن سونرا ایلک دفعه سفر ائتدیگی روسیانین سوچی شهرینده پرزیدنت ولادیمیر پوتین ایله بیر آرایا گلدی.
گؤروشده اوکراینا و سوریه بحران‌لاری و ایکی طرف‌لی علاقه‌لر موذاکیره اولوندو.
روسیا پرزیدنتی سوریه-ده کی بحرانین حلی مسئله‌سینده ایکی اؤلکه‌نین داها آکتیو شکیلده راضی‌لیق الده ائتدیک‌لرینی بیلدیردی.
پوتین اؤلکه‌سی‌نین باتی سیندا داوام ائدن بحران ایله علاقه‌دار اوکراینانی گوناهلاندیردی و کیف رهبرلیگی‌نین مینسک موقاویله‌سی‌نین حیاتا کئچیریلمه‌سی فورصتینی الدن وئردیگینی قئید ائتدی.
مرکل ایسه اوکراینا مسئله‌سی‌نین حلی اوچون زامانا احتیاج اولدوغونو وورغولادی.
مرکل گؤروشده ژوئیه آییندا آلمانیانین هامبورگ شهرینده کئچیریله‌جک گ20 ایجلاسیندان دا دانیشدی، روسیانین گ20-نین مهم طرفداشی اولدوغونو خاطیرلاتدی.
قئید ائدک کی، بو پوتین و مرکل-ین 2015-جی ایلین می آیین‌دان بو یانا ایلک رسمی گؤروشو ایدی.
